recursal/SuperWikiNEXT-32B huggingface dataset:
Typisk titrerings-oppsett
**Titrering** er en kjemisk analysemetode der en gradvis tilsetter en reagens (standardløsning) i en prøve til reaksjonen er fullstendig. Slik kan en finne konsentrasjonen av en analytt (prøveløsning).

Eksperimentelt oppsett
----------------------

Analytten er ofte i en erlenmeyerkolbe eller et begerglass. Titrant blir tilsatt fra en byrette. Når omslagspunktet (endepunktet) er funnet, kan en lese av på byretten hvor mye titrant som er tilsatt. I visse tilfeller kan det være praktisk å ha analytten i byretten. Dette blir kalt omvendt titrering.

Titreringsmetoder
-----------------

* Syre-base-titrering. For å finne omslagspunktet kan en bruke et pH-meter eller en passende indikator. Ved bruk av sterk syre og sterk base vil endepunktet ha pH tilnærmet lik 7.

* Redokstitrering

* Fellingstitrering

* Komplekstitrering

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
Rabban Hermizd-klosteret
**Alqōsh** eller **Alqūsh** (gammelsyrisk:  ܐܠܩܘܫ, arabisk: **القوش**) er en kristen by på Ninevesletten i det nordlige Irak, cirka 30 km nord for byen Mosul. Dens befolkning på cirka 15.000-20.000 tilhører for det meste den kaldeisk-katolske kirke.

Historie
--------

Alqosh kan spores tilbake til eldste periode av det assyriske rike, men kan meget vel være enda eldre. Første gang byen nevnes er fra Sanheribs tid, fra ca 750 f.Kr. i form av veggmalerier i Sanheribs palass, oppdaget på haugen Tel Qwenjeq (Kuyunjik, Ninive) ved Mosul.

Om lag 3 km vest for byen ligger ruinene av Shayro Meliktha; her er rester av et assyrisk tempel med et relieff av Senherib som tar sikte med pil og bue.

Det er klippeboliger langs hengene over Alqosh, fordelt opp til fjellplatåets topp. De er dekorert på lignende vis som dem man har funnet i andre kolonier under byen Ninive.

Alqosh og Elkosj
----------------

Elkosj, fødestedet til profeten Nahum, kunne ifølge en hypotese fremsatt i 1847 av assyriologen Austen Henry Layard, tilsvare dagens Alqosh. Han viste til at det i området er assyrikske klippebilder og dessuten et berømt kloster, Rabban Hormuzd, med mange gamle patriarkgraver. Han var ikke sikker i sin sak, og det er andre som har anført at Nahums egen beskrivelse av hjemstedet ikke rimer så godt med Alqosh.

Referanser
----------

1. ↑  «Arkivert kopi». Arkivert fra originalen 8. august 2014. Besøkt 30. juli 2014.

Eksterne lenker
---------------

* Offisielt nettsted Rediger på Wikidata

* (en) Alqosh – kategori av bilder, video eller lyd på Commons Rediger på Wikidata
* Alqosh.net
* Alqosh.com
* El-Qosh (Alqosh), Yimma d' Athor (The Mother of Assyria)

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Jernbaneulykken i Halle** skjedde 15. februar 2010 klokken 08.28. Det var en frontkollisjon mellom to tog på jernbanen i Belgia med mellom totalt 250 og 300 passasjerer i Buizingen i Halle kommune i morgenrushet. Da kollisjonen skjedde, var det snøvær i området. Det ene toget gikk på strekningen fra Quiévrain til Liège, det andre gikk på strekningen fra Leuven til Braine-le-Comte. De to første vognene på det ene toget ble tvunget opp i luften over den første vogna på det andre toget. Øyenvitner beskriver kollisjonen som «brutal» med passasjerer som ble kastet vilt rundt om i vognene.

Det var uklart hvor mange som omkom i kollisjonen. Ordføreren i Halle, Dirk Pieters, fortalte belgiske medier at minst 20 var blitt drept, andre kilder sa 18. Det ble opplyst om 125 skadde, 55 av disse ble lagt inn på sykehus, 11 med alvorlige skader. 

På en pressekonferanse ble det antydet at toget som kom fra Leuven hadde ignorert rødt signal og dermed forårsaket ulykken. Dette var imidlertid ikke offisielt bekreftet. 

Kollisjonen skjedde på en av hovedlinjene til Bruxelles-Midi / Brussel-Zuid jernbanestasjon, om lag 14 km fra denne stasjonen. Den førte til store skader på kjøreledningene, særlig på Brussel–Mons og Brussel–Tournai, men også trafikken på høyhastighetstogene til Paris og London ble kansellert.

Referanser
----------

1. ↑  «At least 20 dead in Brussels train crash». *AFP*. 15. februar 2010. Besøkt 15. februar 2010.
2. ↑  Aftenposten 16. februar 2010

Eksterne lenker
---------------

* Bilder i Aftenposten fra ulykken

| * v
* d
* r
Jernbaneulykker i 2010 |
| --- |
| Sted og dato | 
Uttar Pradesh, India (2, 16, 17 og 22 januar) •
Bilecik, Tyrkia (3. januar) •
Buizingen, Belgia (15. februar) •
Sjursøya, Norge (24. mars) •
Moskva, Russland (29. mars) •
Meran, Italia (12. april) •
Pretoria, Syd-Afrika (21. april) •
Jiangxi, Kiina (23. mai) •
Gyaneshwari, India (28. mai) •
Falls of Cruachan, Storbritannia (6. juni) •
Yanga, Republikken Kongo (21. juni) • Castelldefels, Spania (23. juni) • Sainthia, India (19. juli) 
 |
| 2009  |
«British Grand Prix» har flere betydninger.
Alexander Stadium, der stevnet arrangeres.
**British Grand Prix**  (også kjent som **Aviva Birmingham Grand Prix**) er et årlig friidrettsstevne som arrangeres på Alexander Stadium i Birmingham i England. Det ble arrangert på Gateshead International Stadium i Gateshead fram til 2010, men ble flyttet til Birmingham fra 2011. Stevnet var tidligere en del av IAAF Grand Prix, og er nå en del av Diamond League.

Historie
--------

Fra 2003 til 2009 var stevnet en del av IAAF Grand Prix, og fra og med 2010 er stevnet en del av Diamond League. 

Asafa Powell tangerte verdensrekorden på 100 meter ved stevnet i 2006, da han løp på 9,77 seknuder. Det to eldste stevnerekordene er fra 15. september 1991; Michael Johnson løp 200 meter på 19,94, og Mark Everett løp 800 meter på 1:43,93.

Verdensrekorder
---------------

Det er satt én verdensrekord i dette stevnet gjennom tidene:

| År | Øvelse | Rekord | Utøver | Nasjonalitet |
| --- | --- | --- | --- | --- |
| **2006** | 100 meter | 9,77 s (+1,5 m/s) | Asafa Powell | Jamaicas flagg Jamaica |

Se også
-------

* Aviva Indoor Grand Prix

Referanser
----------

1. ↑  BBC Sport - *Powell equals 100m world record*, besøkt 12. juli 2012.
2. ↑  Diamond League Birmingham - Meeting records Arkivert 9. august 2012 hos Wayback Machine. besøkt 12. juli 2012.

Eksterne lenker
---------------

* Diamond League - Birmingham Arkivert 12. juli 2011 hos Wayback Machine.
* Mesterskapsrekorder

| * v
* d
* r
 Diamond League  |
| --- |
| År | 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |
| Stevner | Doha Diamond League • Shanghai Golden Grand Prix • Bislett Games • Golden Gala • Adidas Grand Prix • Prefontaine Classic • Athletissima • British Grand Prix • Meeting Areva • Herculis • BAUHAUS-galan • London Grand Prix • Weltklasse Zürich • Memorial Van Damme |
***Super Smash Bros. for Nintendo 3DS*** og ***Super Smash Bros. for Wii U*** (også kjent under den uoffisielle samlebetegnelsen ***Super Smash Bros. 4***) er slåssespill utviklet av Sora Ltd. og Bandai Namco Games og utgitt av Nintendo på spillkonsollene Nintendo 3DS og Wii U.

I likhet med de andre spillene i *Super Smash Bros.*-serien, er *Super Smash Bros for Nintendo 3DS* og *Super Smash Bros. for Wii U* ikke-tradisjonelle slåssespill, der spillerne styrer figurer som bruker ulike angrep for å svekke motstanderne sine og slå dem ut av en arena. Spillene henter elementer som karakterer, hjelpemidler, musikk og arenaer fra ei rekke ulike spillserier, blant anna Nintendo-serier som *Mario*, *Donkey Kong*, *Pokémon*, *Metroid*, *The Legend of Zelda* og *Animal Crossing*, i tillegg til spillserier fra tredjeparter, som *Sonic the Hedgehog, Final Fantasy og Bayonetta.*

*Super Smash Bros. for Wii U* er det første spillet i serien som åpner for flerspiller med opp til åtte deltakere samtidig. Begge spillene har blitt utvida siden lanseringa i 2014 med nedlastbart innhold, som inkluderer blant anna nye arenaer og nye karakterer. Enkelte elementer fra tidligere spill i serien, som eventyrmodusen i *Super Smash Bros. Brawl*, er fjerna.

Referanser
----------

1. ↑  «ANMELDELSE: Super Smash Bros for Wii U». Gamer.no. Besøkt 30. september 2016.
2. ↑  «Ingen historie i Super Smash Bros.». Gamer.no. Besøkt 30. september 2016.

Eksterne lenker
---------------

* (en) *Super Smash Bros. for Nintendo 3DS og Wii U* hos MobyGames Rediger på Wikidata

* (en) *Super Smash Bros. for Nintendo 3DS og Wii U* på Behind The Voice Actors Rediger på Wikidata

* (en) *Super Smash Bros. for Nintendo 3DS og Wii U* hos GameFAQs Rediger på Wikidata

Portal: Videospill
**British Forces Broadcasting Service** (BFBS) er en britisk kringkastingstjeneste som leverer fjernsyns- og radiosendinger til britisk militærpersonell og deres familier i utlandet og i enkelte britiske oversjøiske områder. 

Tjenesten kom i gang i 1943, da radiosendinger ble startet fra Alger. British Forces Network etablerte seg i 1944 i Tyskland og radiosendinger ble deretter startet for britiske tropper i Midtøsten, India og Asia, Afrika og stillehavsområdet. Navnet British Forces Broadcasting Service kom i bruk på 1960-tallet. I 1978 ble det startet fjernsynssendinger. BFBS ble i 1982 en del av Services Sound & Vision Corporation (SSVC).

Referanser
----------

1. ↑  «Buckinghamshire’s very own ‘air’ force», *BBC Local Beds, Herts & Bucks*.
2. ↑  *British Forces Broadcasting Service* Arkivert 17. juni 2013 hos Wayback Machine. Overland Storage, Inc.
3. ↑  Sean Street: *The A to Z of British Radio*, Lanham: Scarecrow Press, 2009, s. 58–59.

Eksterne lenker
---------------

* BFBS Extra & BFBS Sport Television
* BFBS the Forces Station

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Vilhelm Dunker Dons** (født 14. juni 1868 i Stavanger, død 23. januar 1908 i Léopoldville i Kongo) var en norsk jurist. Dons hadde litterære interesser, og spilte en viss rolle i kretsen av nyromantikere på begynnelsen av 1890-tallet. Han fikk også utgitt noen få dikt selv.

Liv og virke
------------

### Bakgrunn

Vilhelm Dons var sønn av presten Fredrik Christian Dons (1836–1885) og Ebba Johanna Ullmann (1843–1908). Han hadde fire søsken, blant dem Ragna Thiis, gift med Jens Thiis, Margrete Kjær, gift med Nils Kjær og Kathrine Lie, gift med Erik Lie. Selv var han gift med journalisten, forfatteren og kvinnesaksforkjemperen Ella Anker (1870–1958), som var datter av Herman Anker og søster av Katti Anker Møller. De ble skilt i 1907, og hadde ingen barn.

Ved Vilhelm Dons' fødsel var faren sekretær ved Det norske Missionsselskab i Stavanger, men han flyttet i 1875 til Tromsø, hvor han var stiftsprost. Fra 1882 var han redaktør for en avis i Trondhjem. Etter hans død i 1885 flyttet moren og barna til Kristiania, hvor hun slo seg ned i Rosenborgbakken, på hjørnet av Bogstadveien, hvor P. Chr. Asbjørnsen hadde bodd før. Her førte hun et åpent hus for unge litterater. Dons-familiens hjem kom til å bli et slags arnested for nyromantikken.

Dons gikk ut av Gjertsens skole i Kristiania i 1886 med *laudabilis præ ceteris*, og ble *cand. juris* i 1891. I 1890 var han formann i Studentersamfundet, enda han fremdeles var student. Tidligere hadde formannen som regel vært en litt eldre mann.

### Dikter, jurist

I morens stuer samlet han sine jevnaldrende venner, Sigbjørn Obstfelder, Tryggve Andersen, Andreas Jynge, Jens Thiis og Vilhelm Krag, de unge nyromantikerne. Som formann i Studentersamfundet banet han også vei for nyromantikken på et samfunnsmøte da Jens Thiis leste opp Samfundsavisens C-nummer med Vilhelm Krags dikt «Fandango». Han fikk også selv noen dikt på trykk i *Samtiden*. Senere skrev han sammen med Hjalmar Christensen og Hugo Mowinckel en parodi på nyromantikerne, diktsamlingen *Rythmeskvulp* (1895).

Som ung jurist arbeidet Dons hos regjeringsadvokat Lasson, før han begynte som overrettssakfører i Kristiania i 1893 og ble høyesterettsadvokat i 1898. I 1896 deltok han i en landbrukskommisjon nedsatt av Stortinget, og ble i 1900 ansatt som konsulent i det nyopprettede Landbruksdepartementet. Han ble ekspedisjonssjef i 1902.

I 1906 ble Dons utnevnt til Norges konsul i Rio de Janeiro. Året etter flyttet han til Kongo for å overta en stilling som dommer. Han døde i en ulykke på en elvebåt i 1908.

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. ↑   basert på følgende heuristikk avledet fra tidslinjen fra andre hendelser[Hentet fra Wikidata]

Litteratur
----------

* Leif Dons: *Den norske del av slekten Dons*. 1995.

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Mary Edwards Walker** (født 26. november 1832 i Oswego i delstaten New York, død 21. februar 1919) var en amerikansk feminist og kirurg som ble tatt som krigsfange og mottok Medal of Honor.

Før den amerikanske borgerkrigen tok Walker en medisinsk grad, giftet seg og startet sin egen medisinske praksis som ikke gikk så bra.[] Hun meldte seg som frivillig til Unionshæren ved utbruddet av den amerikanske borgerkrigen, og hun arbeidet som kirurg. I begynnelsen av krigen hadde hun bare lov til å praktisere som sykepleier, og unionshæren hadde ingen kvinnelige kirurger. 

Den 10. april 1864 ble Walker tatt til fange av konføderasjonen etter at hun krysset fiendens linjer for å behandle sårede sivile og hun ble arrestert som spion. Hun ble sendt som krigsfange til Richmond i Virginia der hun ble frigitt i en fangeutveksling med unionen. Etter krigen ble Walker godkjent for USAs militære høyeste dekorasjon for tapperhet, Medal of Honor, for sin innsats under den amerikanske borgerkrigen. Hun er den eneste kvinnen som har mottatt denne medaljen, og kun en av kun åtte sivile som har fått den. 

Etter krigen arbeidet Walker som forfatter og foreleser, og hun støttet kvinner rettigheter frem til sin død i 1919.[] Hun døde i februar 1919 av naturlige årsaker i en alder av 86 år, og ble gravlagt i Oswego, New York. Hun hadde en vanlig begravelse, men et amerikansk flagg var drapert over kisten hennes, og hun ble gravlagt i sin sorte dress i stedet for en kjole som var vanlig for kvinner på denne tiden. Under andre verdenskrig ble skipet SS «Mary Walker» oppkalt etter henne.

I 2000 ble hun innvotert i National Women's Hall of Fame.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Mary-Edwards-Walker, besøkt 9. oktober 2017[Hentet fra Wikidata]
2. 1 2   GeneaStar, GeneaStar person-ID walkerm[Hentet fra Wikidata]
3. 1 2   Collective Biographies of Women, oppført som Dr. Mary Edwards Walker, Collective Biographies of Women ID 12494, besøkt 9. oktober 2017[Hentet fra Wikidata]
4. 1 2   Find a Grave, Find a Grave 23089, besøkt 9. oktober 2017[Hentet fra Wikidata]
5. ↑   Woman of the Century/Mary E. Walker, en.wikisource.org[Hentet fra Wikidata]
6. ↑   National Women's Hall of Fame, «Mary Edwards Walker»[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI
 |
**Kongepyton** (vitenskapelig navn *Python regius*) er en slange som lever i Vest-Afrika. Den foretrekker åpne skoger, tørr buskskog, gressmarker og tremarker på den vestafrikanske savannen. Der tilbringer den mye av sitt liv i underjordiske hull og ofte i nærheten av vann. Den er hovedsakelig nattaktiv og begynner å jakte på byttedyr i skumringen, men i den lange tørketiden kan den bli værende i gjemmestedet sitt hele tiden. Kongepyton tilhører de mindre pytonartene og er den minste blant de tre artene som finnes i Afrika.

Dens forsvarsmekanikk er å krølle seg sammen til en ball. Derfor kaller noen denne slangen for ball pyton.

Gjennomsnittslengden er på ca. 150 cm. Det er vanlig med en lengde på 120–150 cm og veldig sjelden har det forekommet individer på opptil 180 cm. Rekordlengden er 2,5 meter. Kroppen er nokså kraftig i forhold til lengden. Pytonslangen lever i mer enn 20 år og blir kjønnsmoden etter ca. 3 år.

Føde
----

Kongepyton lever av fugler og små gnagere som mus og rotter. Den har ikke gift og tar livet av byttedyret sitt ved at den kveler dem. Viltfangede kongepyton har som regel har spesialisert seg på en type byttedyr og kan nekte å spise i flere måneder. Dyr som er født hos oppdrettere, spiser uten problem den maten de blir tilbudt.[]

Forplantning
------------

Fire måneder etter paringen legger hunnen 2-15 egg, som oftest 4-8 egg. De er hvite med mykt skall. Hunnen passer på eggene, men ruger ikke på dem som eksempelvis tigerpyton gjør.

Eggene klekkes etter ca. 55-71 dager ved en temperatur på 29-31 °C. Når ungene tar seg ut av egget, skjærer de det opp med en såkalt eggtann som sitter ytterst på overkjeven, denne faller så av. Det hender at ungene kan bli værende i egget opptil 48 timer etter at de har lagd hull i egget. Når de kryper ut av skallet er de omtrent 40 cm lange og veier 50-70 gram. Etter ca. 14 dager skifter de ham for første gang og deretter kan de innta sitt første måltid.

Referanser
----------

1. ↑  «Artsdatabankens artsopplysninger». Artsdatabanken. 15. august 2020. Besøkt 15. august 2020.

Litteratur
----------

* Tjørve, Irene Inman, orvers. (2002): *Verdens dyreliv*, N.W.Damm & Søn AS, ISBN 82-496-0037-1

Eksterne lenker
---------------

* (en) *Kongepyton* i Encyclopedia of Life Rediger på Wikidata

* (en) *Kongepyton* i Global Biodiversity Information Facility Rediger på Wikidata

* (no) *Kongepyton* hos Artsdatabanken Rediger på Wikidata

* (en) *Kongepyton* hos Reptile Database Rediger på Wikidata

* (en) *Kongepyton* hos ITIS Rediger på Wikidata

* (en) *Kongepyton* hos NCBI Rediger på Wikidata

* (en) *Kategori:Python regius* – bilder, video eller lyd på Wikimedia Commons Rediger på Wikidata

* (en) *Python regius* – galleri av bilder, video eller lyd på Wikimedia Commons Rediger på Wikidata

* *Python regius* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** NKC
 |
| Medaljeoversikt |
| --- |
| Konkurrerte for Brasils flagg Brasil |
| Boccia |
| VM i boccia |
| Gull | Lisboa 2010 | BC4, par |
| Verdenscupen i boccia |
| Gull | Belfast 2011 | BC4, par |

**Adriano Andrade Silva** (født 18. august 1976) er en brasiliansk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese.

Karriere
--------

Adriano deltok ved Verdenscupen i boccia 2007 i Vancouver i Canada. Der kom han på 29.-plass i klassen BC4. I parkonkurransen i samme klassen kom Brasil på 5.-plass. I 2010 deltok han ved VM i boccia i Lisboa i Portugal. I gruppespillet kom han på andreplass i sin gruppe, og gikk videre til sluttspillet. Her tapte han imidlertid åttendedelsfinalen mot greske Christos Kanavas, med resultatet 3-5. I parkonkurransen vant Brasil gull, etter seier 4-2 over Storbritannia i finalen. Her spilte Silva sammen Dirceu Pinto og Eliseu dos Santos.

Ved Verdenscupen i boccia 2011 (Boccia World Cup) i Belfast i Nord-Irland kom han på 5.-plass individuelt. Han vant alle tre kampene i gruppespillet, og gikk videre til sluttspillet. I kvarttfinalen tapte han 3-4 for portugisiske Domingos Vieira. I parkonkurransen vant Brasil gull, etter å ha slått Thailand 5-3 i finalen. Ved utgangen av 2011 var han rangert som nummer 13 i verden i klassen BC4.

Referanser
----------

1. ↑  CPISRA - *World Cup Championships' 2007* Arkivert 16. september 2012 hos Wayback Machine. besøkt 11. februar 2013.
2. 1 2  CPISRA - *Boccia World Rank List - Friday, Dec 16 2011* Arkivert 16. september 2012 hos Wayback Machine. besøkt 11. februar 2013.
3. ↑  Sports Ulster - *CPISRA Boccia World Cup - 18-27 August 2011 - Fixtures & Results* Arkivert 14. desember 2013 hos Wayback Machine. besøkt 11. februar 2013.
***Prosopocoilus speciosus*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (hannene 20-34 millimeter), blankt svart hjortebille, dekkvingene brungule med en svart, kileformet flekk i midten. Hannens kjever er sigdformede med en stor, butt tann ves roten og fire små tenner i spissen. Små hanner har enkle, sagtakkede kjever. Hodet er slett uten kjøler eller knøler, men med et vagt, bredt U-formet søkk foran. Antennene har en tre-leddet vifte. Pronotum er betydelig bredere enn langt. Beina er svarte. Undersiden er svart med et par oransje flekker bak mellomhoftene. Hunnen er bredere, svært blank, farget som hannen, men den mørke kilen på dekkvingene er større, forkroppen og særlig hodet er nokså kraftig, men fint punktert.

Levevis
-------

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse
----------

Arten er utbredt i det sørlige India.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cladognathini*
						* Slekten *Prosopocoilus* Westwood, 1845
							+ Underslekten *Hoplitocranum* Jakowlew, 1896
								- ***Prosopocoilus (Hoplitocranum) speciosus*** (Boileau, 1904)

Eksterne lenker
---------------

* Bildegalleri over slekten (preparerte eksemplarer)
* Bildegalleri
* (en) *Prosopocoilus (Hoplitocranum) speciosus* i Encyclopedia of Life Rediger på Wikidata

* (en) *Prosopocoilus (Hoplitocranum) speciosus* i Global Biodiversity Information Facility Rediger på Wikidata
* (en) Prosopocoilus – kategori av bilder, video eller lyd på Commons
***Prosopocoilus suturalis*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor til stor (hannene 24-47 millimeter), matt brungul hjortebille med brunsvarte tegninger. Hodet har en V- eller Y-formet tegning som fortsetter som en bred, svart midtstripe på pronotum og en smalere, svart sømstripe på dekkvingene. Videre har hodet smalt svarte for- og sidekanter. På pronotum er forkanten smalt svart, og det er et par små, svarte sideflekker. Hannens kjever er lange, lett sigdformede, med én tann i den indre delen og omtrent fire små tenner nær spissen. Små hanner har enkle, knivformede kjever uten tenner, men med en innskjæring nær roten. Hodet er slett uten kjøler eller knøler. Antennene har en tre-leddet vifte. Pronotum er betydelig bredere enn langt, ikke innsnevret ved roten. Beina er rødbrune med mer eller mindregule lår. Undersiden er brunrød med store, brungule flekker. Hunnen er bredere, blank, farget som hannen, forkroppen og særlig hodet er tydelig, fint til grovt punktert, dekkvingene svært blanke, i alle fall i midten.

Levevis
-------

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse
----------

Arten er utbredt fra India i vest til Vietnam i øst.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cladognathini*
						* Slekten *Prosopocoilus* Westwood, 1845
							+ Underslekten *Hoplitocranum* Jakowlew, 1896
								- ***Prosopocoilus (Hoplitocranum) suturalis*** (Olivier, 1789)

Eksterne lenker
---------------

* Bildegalleri over slekten (preparerte eksemplarer)
* Bildegalleri
* (en) *Prosopocoilus (Hoplitocranum) suturalis* i Global Biodiversity Information Facility Rediger på Wikidata

* (en) *Kategori:Prosopocoilus suturalis* – bilder, video eller lyd på Wikimedia Commons Rediger på Wikidata
* (en) Prosopocoilus – kategori av bilder, video eller lyd på Commons
***Prosopocoilus felschei*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (hannene 24-43 millimeter) hjortebille, hannen er gulbrun, mørkere langs midten. Hannens kjever er moderat forstørrede, knivformede, sagtakkede på innersiden. Hodet, beina og den midtre delen av promnotum er mørkt rødlige, dekkvingene har en kileformet, svart midtflekk. Hodet er firkantet, uten påfallende groper, knøler eller tenner, pannen er bredt U-formet innbuktet, hodet er litt utvidet bak fasettøynene. Antennene har en tre-leddet vifte. Pronotum er betydelig bredere enn langt, rundet. Hunnen er mindre enn hannen, mangler de førstørrede kjevene, hodet er rundet, dekkvingenes mørke midtflekk er bredere og mer jevnbred.

Levevis
-------

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse
----------

Arten er utbredt i Kamerun og Togo.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Cladognathini*
						* Slekten *Prosopocoilus* Westwood, 1845
							+ Underslekten *Hoplitocrenum* Jakowlew, 1896
								- ***Prosopocoilus (Hoplitocranum) felschei*** (Möllenkamp, 1904)

Eksterne lenker
---------------

* Bildegalleri over slekten (preparerte eksemplarer)
* Bildegalleri
* (en) *Prosopocoilus (Hoplitocranum) felschei* i Global Biodiversity Information Facility Rediger på Wikidata
* (en) Prosopocoilus – kategori av bilder, video eller lyd på Commons
**Nordmøre amtsskole** var en videregående, allmenndannende skole for landsungdom på Nordmøre. Amtsskolene, som ble opprettet fra 1875, var en offentlig eid parallell til folkehøgskolene.

Skolen startet på Gyl i Tingvoll i 1876. Skolen var ambulerende i noen år, før den i 1899 ble fast på Gyl.

I 1919-1920 ble "Varde" på Bruhagen på Averøya bygd, og amtsskolen/fylkesskolen som den senere ble kalt, ble flyttet dit. I 1940 ble Varde midlertidig tatt i bruk som fangeleir for tyske soldater, men etter kapitulasjonen ble fangene satt fri. Resten av krigsårene ble Varde brukt som alders- og sykehjem, samtidig som at det ble drevet fylkesskole der.

Fylkesskolen ble nedlagt i 1952. I 1955 ble det innført framhaldsskole for alle skolekretsene i Bremsnes kommune på Varde, og 2-årig realskole kom i gang fra 1964. I 1966 ble det vedtatt å innføre 9-årig grunnskole i Averøy. Etter mye diskusjon om hvor den nye ungdomsskolen skulle bygges, kunne den nybygde ungdomsskolen på Bruhagen tas i bruk i 1973. Da var det ikke lenger behov for Varde som skolebygning. Fra midt på 1970-tallet ble Varde benyttet som en ekstra administrasjonsbygning for Averøy kommune i mange år, frem til ca år 2009.

Referanser
----------

1. ↑  Stølen, Anders (1986). *Skole for nye slekter*. Møre og Romsdal fylkeskommune. s. 66. ISBN 8290393261.
2. ↑  *Bygdehistorie for Tingvoll og Straumsnes. Band 3 : Kyrkje og skule*. Bygdeboknemnda. 1977. s. 433-439.
3. ↑  Averøy kommune (2018). «Kulturminneplan for Averøy kommune 2019 – 2030» (PDF): 36. «36»
**Turmarsj** er en form for sport hvor man går arrangerte turer. I Norge er turmarsjene arrangert av Norges Turmarsjforbund sentralt, og en rekke turmarsjforeninger lokalt.

Det er ingen konkurranse, tidtaking eller vinnere. For å delta må man betale en deltakeravgift som varierer fra 20 til litt over 100 NOK, avhengig av om man kun ønsker IVV-stempel i kilometer/deltakerbeviset eller medalje i tillegg til IVV-stempel. Distansene man går varierer fra 5 til over 20 km, og terrenget varierer mellom asfalt i sentrumsgater, landeveier, skog og fjell. 

I tillegg til datofestede arrangement finnes også 

* Permanente Vandringer. løyper som kan gås året rundt
* Rundvandringer - et knippe løyper som tilsammen blir en vandring rundt omkring i samme kommune og gir ett deltakerstempel pr 20 km samt alle tilbakelagte km når den er fulført.
* Toppturer

Eksterne lenker
---------------

* Norges Turmarsjforbund Arkivert 7. januar 2011 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon
 |
**Nordmannslågen** er en innsjø på Hardangervidda, i Eidfjord kommune i Vestland, tidligere Hordaland, fylke. Den har et areal på 10,88 km² og ligger 1 244 moh. Sjøen er utspring for Numedalslågen. De største tilløpselvene er Besso fra sør og Nordåna fra nord. Ved vestenden av Nordmannslågen er 12,4 km² av Veigs nedbørfelt overført til Nordmannslågen via en kort kanal.

Ved østenden av Nordmannslågen ligger DNTs turisthytte Sandhaug, og på sørbredden den private turisthytta Besso (Besså).

Første ledd av navnet kommer fra dølenes navn på vestlendingene, nordmenn; selv ble de kalt austmenn.

Referanser
----------

1. 1 2 3  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 1. juni 2014
2. ↑  «NVE Atlas». *Vassdrag – Nedbørfelt – Regine-enhet.*  Norges vassdrags- og energidirektorat. Besøkt 4. juni 2015

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Chemin de Fer du Nord** (CF du Nord), som regel kun omtalt som det nordre selskapet, var et jernbaneselskap opprettet i september 1845, i Paris, Frankrike. Det var eiet av familien de Rothschild Frères i Frankrike og N M Rothschild & Sons fra London, England.

Baron James de Rothschild var selskapets første leder inntil hans død i 1868. Fra stasjonen Gare du Nord som selskapet bygget i Paris, gikk banen nordover mot Den engelske kanal først til Douaiog Lille i 1846. I 1847 ble banen forlenget til Amiens og Valenciennes og deretter til de belgiske byene Kortrijk og Gent. I 1848 førte ytterligere arbeid banen frem til Boulogne-sur-Mer og Saint Quentin, Aisne.

I 1855 engasjerte Baron Rothschild fotografen Edouard Baldus til å ta en rekke fotografier av ulike landemerker langs banen mellom Boulogne-sur-Mer og Paris. Fotografiene ble benyttet i et album som ble gitt som et souvenir til Dronning Victoria og Prince Albert i forbindelse med at de besøkte Frankrike dette året. Albumet er i dag utstilt i fotografisamlingen ved the Royal Archives ved Windsor Castle.

Selskapet ble nasjonalisert i 1937 og ble en del av Société Nationale des Chemins de fer Français (SNCF).

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**«Turn Your Eyes upon Jesus»** er en britisk hymne, skrevet av Helen H. Lemmel i 1922. Den ble første gang publisert i *Glad Songs* av the Brit­ish Na­tion­al Sun­day School Un­ion. Teksten var inspirert av den religiøse pamfletten, *Fo­cused*, av Lil­i­as Trotter.

Elvis Presleys versjon
----------------------

Presløey spilte den inn i en medley sammen med «Nearer, My God, to Thee» under studioøvelser til *Elvis on Tour* i RCA Studio A, Hollywood, 31. mars 1972. Sangen ble utgitt på det doble CD-albumet *Amazing Grace* (RCA Victor 66421-2) i oktober 1994. Produsent var Felton Jarvis.

Norsk versjon
-------------

Trygve Fossen har skrevet en norsk tekst. På norsk bærer den tittelen «Fest ditt øye på Jesus».

### Innspilling

* Pastor Trygve Fossen med harmonium. Utgitt på 78-platen Columbia GN 1614

Referanser
----------

1. ↑  «Turn Your Eyes upon Jesus». Arkivert fra originalen 7. mars 2012. Besøkt 22. februar 2012.
2. 1 2   Elvis Presley Recording Sessions
3. ↑  Pastor Trygve Fossen med harmonium: *Fest ditt øye på Jesus*/*Han kastet min synd i dypeste hav* (Columbia GN 1614, 78-plate)
Greske diasporaer
**Diaspora** (fra gresk διασπορά, «spredning», «dispersjon», eller såing av frø») er en bevegelse, utvandring eller spredning av et folk («*expats*») fra deres opprinnelige sted eller fra deres forfedres land.

Opprinnelig var det den greske bibeloversettelsen av *Septuaginta*s betegnelse for jøder utenfor Israels land, og blitt en generell betegnelse for en gruppe i et trossamfunn som bor spredt i land med en annen religion, men benyttes særlig om jøder. Begrepet har kommet til å referere til historiske storstilt utvandring og spredning av folk med felles røtter, særskilt forflytninger som i sitt vesen er ufrivillig, som forvisningen av jøder fra Midtøsten, den afrikanske transatlantiske slavehandelen, eller det århundrelange forvisningen av messenianere under spartanernes styre.

Nyere forskning har skilt mellom ulike former for diaspora, basert på dets årsaker som eksempelvis imperialisme, handel eller arbeidsutvandring, eller ved en form for sosial sammenheng innenfor det diasporiske samfunn, og dets bånd til forfedrenes land. En del samfunn i diaspora har opprettholdt sterke bånd med deres hjemland. Andre kvaliteter som kan være typiske for mange samfunn i diaspora er forestillingen om en gang å reise tilbake, forholdet til andre felles samfunn i diaspora, og mangelen på full assimilasjon og tilpasning med vertslandet.

Noen kjente diasporaer
----------------------

* Den kurdiske diaspora
* Den afrikanske diaspora av afrikanske slaver i Amerika
* Den jødiske diaspora
* Romanifolket (sigøynerne)
* Den indiske diaspora
* Den armenske diasporaen
* Den tsjetsjenske diaspora
* Den ukrainske dispora

Referanser
----------

1. 1 2   Søk etter *Diaspora* i Bokmålsordboka og Nynorskordboka eller i Det Norske Akademis ordbok
2. 1 2   Henry George Liddell & Robert Scott: «διασπορά». *A Greek-English Lexicon*.
3. 1 2  Ember, Melvin; Ember; Carol R. & Skoggard, Ian red. (2004): *Encyclopedia of Diasporas: Immigrant and Refugee Cultures Around the World*. Volume I: Overviews and Topics; Volume II: Diaspora Communities. ISBN 9780306483219.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** BNF **·** BNF (data) **·** HDS **·** NKC
 |
**Konon** (født ca. 630 på Sicilia, død 21. september 687 i Roma) var pave fra 21. oktober 686 til sin død. Han ble ved pavevalget etter Johannes Vs død fremmet som en kompromisskandidat for å løse konflikten mellom den militære og den klerikale fløyen i Roma.

Liv og virke
------------

### Bakgrunn

Konon skal ha vært sønn av en offiser i en thrakisk enhet. Han ble utdannet på Sicilia og presteviet i Roma.Som kardinal hadde han *Santa Susanna* som tittelkirke.

### Pave

Da han ble valgt skal han ha vært nokså gammel, og dette kombinert med hans enkle personlighet og hans ærverdige utseende skal ha fått fraksjonene til å enes om ham. Han ble innsatt etter at eksarken av Ravenna hadde blitt orientert om valgresulatet og hadde godkjent det. 

Det er kjent at han under sitt pontifikat tok imot en gruppe irske misjonærer ledet av St. Kilian, og at han bispeviet Kilian og sendte ham og de andre for å preke i Franken. 

Paven hadde et godt forhold til keiser Justinian II, som informerte om at han hadde aktene fra tredje konsil i Konstantinopel, og at han hadde til hensikt å etterleve vedtakene der. Justinian ettergav en del skatter og avgifter som noen av de pavelige områder skyldte. 

  



|  |  |  |  |
| --- | --- | --- | --- |
|  | Forgjenger:**Johannes V** | **Pave**(liste over paver) | Etterfølger:**Sergius I** |


|  |  |
| --- | --- |
| Oppslagsverk/autoritetsdata | Encyclopædia Britannica **·** Catholic-Hierarchy **·** Deutsche Biographie **·** VIAF **·** GND **·** ISNI **·** NKC
 |
**Uijong av Goryeo** (født 1127, død 1173) var den 18. konge av det koreanske kongedømmet Goryeo.

Han gav mange av sine rådgivere egne seremonier men hatet soldatene, og ofte tvang han militære til å delta i kampsportkonkurranser for hans egen og embedsmennenes forlystelse. Han sørget også for at soldatene bare fikk symbolske landarealer når disse skulle fordeles. Han var ofte beruset, noe som også irriterte soldatene. Til slutt fikk de nok av den evigvarende diskrimineringen, og høsten 1170 gjennomførte tre soldater, Jeong Jung-bu, Yi Ui-bang og Yi Go med hjelp av flere andre et militært opprør der de drepte flere embedsmenn, avsatte kong Uijong, og oppnevde Myeongjong til ny konge. De neste hundre års skulle kongeembedet bare være av symbolsk betydning, den virkelige makta i landet lå hos de militære og da særlig hos Choe-familien.


|  |  |  |
| --- | --- | --- |
| Forgjenger:**Injong av Goryeo** | **Koreansk monark**(Huset Wang)**(1146–1170)** | Etterfølger:**Myeongjong av Goryeo** |

Portal: Korea

|  |  |
| --- | --- |
| Oppslagsverk/autoritetsdata | Prabook
 |
***Konoplatycis*** er en slekt av biller i familien rødvinger.

Utseende
--------

En middelsstor, avlange, skarpt rød rødvinge. Antennene er svarte, kraftige, knapt sagtakkede. Dekkvingene er jevnbrede med en nettmønstret overflate og lave lengderibber. Brystskjoldet (pronotum) er mer eller mindre firkantet, med vinklede bakhjørner, overflaten svært ujevn. Oversiden er delt opp i flere celler skilt med opphøyde ribber. Beina er korte og kraftige. Alle føtter har fem ledd.

Hodet er lite, mer eller mindre nedoverrettet, men synlig, sett ovenfra (det vil si, det dekkes ikke av brystskjoldet). Hos noen grupper er det smalt og trukket ut til en lang snute. Antennene er 11 leddete, lange, det ytterste leddet gjerne gult. 

Larvene er avlange og flate, som oftest harde (kraftige sklerotiserte).

Levevis
-------

De voksne billene er dagaktive og treffes gjerne på blomster, der de spiser nektar og pollen. De finnes gjerne i nærheten av fuktig, død ved av løvtrær, der larvene utvikler seg.

Utbredelse
----------

Slekten er utbredt i Japan.

Systematisk oversikt
--------------------

Inndelingen følger. Slekten blir ofte plassert som en underslekt av *Platycis*.

**Treliste**
* Ordenen biller, Coleoptera
	+ Underordenen Polyphaga
		- Overfamilien bløtvinger og lysbiller, Cantharoidea
			* Familien rødvinger (maskebiller), Lycidae
				+ Underfamilien nettrødvinger, (Erotinae LeConte, 1881)
					- stammen Erotini LeConte, 1881
						* understammen Erotina LeConte, 1881
							+ slekten ***Konoplatycis*** Nakane, 1970
								- *Konoplatycis otome* (Kôno, 1932)

Referanser
----------

1. ↑  «Artsdatabankens artsopplysninger». Artsdatabanken. 26. oktober 2020. Besøkt 26. oktober 2020.
2. ↑  BioLib - Lycidae  Besøkt 18. oktober 2018

Eksterne lenker
---------------

* *Artikkelen er ikke koblet til Wikidata*
**Eplehaugen** er en husmannsplass på Bærums Verk under Bærums Verk hovedgård.

Beliggenhet
-----------

Eplehaugen ligger øst i lia under Eineåsen, sørvest for Bærums Verk hovedgård, eller «slottet» som det også kalles. Plassen finnes avmerket på kart så langt tilbake som 1882. 

Det er sannsynlighet for at Eplehaugen lå der lenge før Hovedgården ble påbegynt i 1848.

Bygninger
---------

Karakteristisk for Eplehaugen er den usedvanlig lange bygningen, hvor våningshus og uthus ligger i hver sin ende. (Kilde: Bærum bibliotek)

Slaggsteinsmur
Den lange bygningen er et resultat av mange tilbygg opp igjennom generasjonene. Boligdelen har bestått av 2 leiligheter som i dag er slått sammen. Det er derfor dobbelt opp av fjøs, stall, vognskjul og vedskjul. Bygningen er ca. 55 meter lang.

Boligdelen er laftet, antakelig senere er panelt innvendig og utvendig med stående panel. Stall og skjul i bindingsverk med stående panel utvendig. Fjøset er murt opp av slaggstein fra masovnen på Bærums Verk. Slaggsteinsveggene er blant de best bevarte på Bærums Verk. Begge slaggsteinsvegger ble restaurert i 2018.

Eplehaugen har også en godt bevart bakerovn i et eget bygg, antakelig av "nyere" dato. Dessverre er det fjernet en del murstein fra den, så den er ikke i brukbar stand. Bygningen rundt ovnen er godt bevart med nytt tak.

Husmenn
-------

Plassen er fremdeles bebodd og ble restaurert i 2001. Plassen er holdt i sin opprinnelige stil. Eplehaugen hører inn under Løvenskiold konsernets eiendomsmasse.

Eksterne lenker
---------------

* Eplehaugen (Bærum Bibliotek)[*død lenke*]
* Handelsstedet Bærums Verk
* Løvenskiold
**Kjetil Tronvoll** (født 1966) er en norsk forsker på menneskerettigheter, fred, konflikt og forsoning. Mest[*klargjør*] i Afrika, som han har skrevet flere bøker om.

Han er i 2022 professor i freds- og konfliktstudier ved Oslo Nye Høyskole. Tidligere var han professor i menneskerettigheter ved Universitetet i Oslo. Tronvoll er direktør i analyse- og oppdragsselskapet Oslo Analytica.

Han ble i 1993 stud.mag. i sosialantropologi og stipendiat ved Institutt for fredsforskning. Året etter arbeidet han som forsker ved Norsk senter for menneskerettigheter, skrev mye i aviser og ble brukt som Afrika-ekspert (spesielt om Eritrea og Etiopia) av blant andre NRK. I 1996 ble han mag.art. (M.Phil) med avhandlingen *Mai Weini – a Highland Village in Eritrea. A study of the people, their livelihood and land tenure during times of turbulence*.

Fra 1998 til 2003 tok han doktorgrad ved London School of Economics, på avhandlingen *Identities in Conflict. An Ethnography of War and the Politics of Identity in Ethiopia, 1998-2000*. I 2005 ble han førsteamanuensis og seniorforsker ved SMF. I 2009 ble han professor ved SFM og ekspert på Zanzibar.

I 2009 ble han deleier i det private firmaet International Law and Policy Institute (ILPI) som han startet sammen med Gro Nystuen og Njål Høstmælingen, et aksjeselskap som ga råd i utenrikssaker. I oktober 2016 skrev VG om prosjektstøtte fra Utenriksdepartementet (UD) til ILPI; hvor UD i ettertid fikk kritikk for manglende interne saksbehandlingsrutiner.

Referanser
----------

1. ↑   Autorités BnF, BNF-ID 137711373, catalogue.bnf.fr, besøkt 31. desember 2019[Hentet fra Wikidata]
2. 1 2   bjorkneshoyskole.no, arkiv-URL archive.today[Hentet fra Wikidata]
3. ↑  Kjetil Tronvoll, professor ved Bjørknes Høyskole, sist lest 7. januar 2020.
4. ↑  About Arkivert 10. august 2020 hos Wayback Machine. Bjørknes Høyskole, sist lest den 7. januar 2020.
5. ↑  Kjetil Tronvoll, *Kvinnelig omskjæring: Misforstått objektivitet* i Aftenposten den 5. august 1993.
6. ↑  Kjetil Tronvoll, *Ny krig på Afrikas Horn* i Dagbladet den 21. juni 1998.
7. 1 2  CV Arkivert 22. august 2016 hos Wayback Machine. for Kjetil Tronvoll.
8. ↑  *Regjeringen svikter Yara: Bondevik vil ikke prise Etiopias diktator* i Aftenposten den 27. august 2005.
9. ↑  *En svenske trenger vår hjelp* i Dagbladet den 3. januar 2010.
10. ↑  ILPI Research and Outreach Arkivert 9. oktober 2016 hos Wayback Machine. hos proff.no, sist lest den 7. oktober 2016.
11. ↑  *Bistandsindustrien* i VG den 5. oktober 2016.

Eksterne lenker
---------------

* 
* (no) Publikasjoner av Kjetil Tronvoll i BIBSYS

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |
Et **konkurransefortrinn** er effekten man får ved besittelse og utnyttelse av en ressurs eller en kompetanse som gir en bedrift fordel(er) i konkurranse med andre bedrifter.

Samfunnsøkonomi
---------------

Innen samfunnsøkonomien brukes *konkurransefortrinn* (ev. **komparativt fortrinn**) om ressurser som gir hele økonomier (slik som Norges økonomi eller EUs økonomi) et fortrinn i handel overfor andre økonomier.

En økonomi har et konkurransefortrinn overfor en annen økonomi dersom en ressurs er relativt billigere i økonomien enn i den andre økonomien. Det relative begrepet er sett i forhold til prisen på andre økonomiske ressurser, slik som arbeidskraft og kompetanse eller naturressurser.

Forutsetninger
--------------

SVIMA-teorien sier at en ressurs må være sjelden (generelt), viktig (for virksomheten), ikke-imiterbar, mobiliserbar, approprierbar for at den skal gi bedriften et reelt konkurransefortrinn. Dersom bedriften har hatt et slikt fortrinn over tid kalles ressursen et *realisert* konkurransefortrinn.

Se også
-------

* Økonomi
* Fri konkurranse
* Ressurs
Varatun Gård en vinterdag i 2009.  Foto: Jarle Vines 
**Varatun Gård** er et kultursenter og aktivitetssenter for både barn og unge, voksne og eldre i Sandnes. Gården har tidligere vært fattiggård, feltsykehus, lokaler for ungdomsklubb, generasjonsverksted og barnehage.

Historie
--------

Gården, som var cirka 500 mål, ble kjøpt av Sandnes kommune i 1899 fra Eiven J. Lura for 8 000 kroner. Grunnen til oppkjøpet var at det i 1868 var et felles kommunestyremøte mellom kommunene Sandnes, Høyland, Time og Klepp der man ble enige å opprette en fattiggård. Men det ble ikke gjort noe før gården til Lura ble kjøpt opp. Navnet Varatun ble konstruert for å unngå begrepet fattiggård. Den 17. oktober 1893 flyttet de første åtte personene inn. Belegget lå på 25–35 personer; svært mange av dem som bodde på Varatun var barn.

Tiltaket med Varatun Gård som en arbeidsgård ble sett på som en sosial nyvinning i en tid der mennesker som var fattige og uten arbeid måtte gå på legd på gårdene og ellers ble tatt hånd om av kommunens fattigstyre og den frivillige fattigpleie. 

Under den andre verdenskrig ble en del av gårdshuset okkupert og brukt som feltsykehus av tyske styrker. Arbeidsgården var i virksomhet frem til 1969, da den ble nedlagt.

Gården ble i 1970 overtatt seksjonen for kultur- og fritid. Deretter ble den første ungdomsklubben i Sandnes ble etablert i våningshuset. Ungdomsklubben holdt til her frem til 1994, da Lura bydelshus sto ferdig i 1994 og da ble alt ungdomsarbeid flyttet over dit. Varatun utviklet seg til å bli et allaktivitetshus med bydelshusfunksjoner for Trones og Smeaheia. I låvebygningen ble det i 1984 etter midler fra byoriginal Lars H. Lende fra Stavanger etablert et «lendeverksted», et generasjonsverksted for unge og eldre, der ideen var at pensjonister og ungdom skulle arbeide og lære av hverandre. På låven ble det etablert snekkerverksted, dreieverksted og verksted for treskjærervirksomhet. Lendeverkstedet ble Sandnes kommunes første arbeidstreningsprosjekt på 1980-tallet for ungdom med adferdsvansker. Dette prosjektet ble nedlagt i 1998, men lendeverkstedet arbeider fremdeles[*når?*] etter generasjonstanken.

På begynnelsen av 1990-tallet gjennomgikk hovedhuset en større rehabilitering, som i hovedsak ble finansiert av staten. Gården har siden vært et kultur- og aktivitetssenter for både barn og unge, voksne og eldre. Det ble drevet barnehage på gården fra 2008 til 2009.[]

Kilder
------

* www.sandnes.kommune.no Varatun Gård[*død lenke*]
**Norma Sheffield** er et musikkprosjekt tilhørende Eurobeat-plateselskapet A-Beat-C, som er eid av Dave Rodgers og Alberto Contini. Bak pseudonymet er det to person, sangerinnen **Chiara de Pieri** som er stemmen til Norma og vokalen på alle hennes sanger, og modellen **Fransesca Contini** som er ansiktet utad og hun som poserer på alle utgivelsene. Fransesca Contini, som er søsteren til Alberto Contini, har aldri sunget på en utgitt sang selv, men har komponert egen musikk.

Musikkarriere
-------------

Norma Sheffields første utgitte singel var sangen *Your body lies* som ble utgitt i 1990. Dette var også den første singelen som A-Beat-C ga ut. Siden da har hun gitt ut to album, *Sweet heaven* i 1994 og senest *I need your love* som kom ut i 2021. I eurobeatsjangeren er det vanlig å utgi enkeltlåter i større samlealbum med andre artister og eurobeatpersonligheter. Ofte utgis disse låtene på Super eurobeat-albumene, og eurobeatpersonligheten Norma Sheffield bidrar ofte med et par sanger til disse albumene. Totalt finnes det 252 vol. av Super eurobeat album, og hun har bidratt på 44 av dem. Flere av låtene hennes er også brukt i animen Initial D. Dette inkluderer låter som *Maybe tonight* og *If you wanna stay*.

Referanser
----------

1. ↑  «A.Beat-C.». *Discogs* **(engelsk)**. Besøkt 29. mai 2022.
2. ↑  «Norma Sheffield». *Discogs* **(engelsk)**. Besøkt 29. mai 2022.
3. ↑  «Norma Sheffield». *Eurobeat Wiki* **(engelsk)**. Besøkt 29. mai 2022.
4. ↑  «Initial D Soundtrack». *Initial D Wiki* **(engelsk)**. Besøkt 29. mai 2022.